Diari Oficial de la Generalitat Valenciana


Sumari del DOGV 3225, del 20-04-1998 (1998/2899)

ORDRE de 3 de març de 1998, de la Conselleria de Benestar Social, per la qual es convoquen 16 beques per a psicòlegs.
---------------------------------------------------------------------------------------------------------------------

### Dades del document

Número de DOGV
:   3225

Data del DOGV
:   20-04-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/2899


Data del document
:   20-04-1998

Organisme emissor
:   Conselleria de Benestar Social

Tipus de document
:   Ordre

ORDRE de 3 de març de 1998, de la Conselleria de Benestar Social, per la qual es convoquen 16 beques per a psicòlegs. [1998/X2899]
  
La Direcció General de Serveis Socials de la Conselleria de Benestar Social és el centre directiu a què competeix l'exercici de les funcions que corresponguen a la Generalitat Valenciana en matèria de protecció de menors. Dins d'aquestes funcions li correspon adoptar les mesures apropiades per a promoure la recuperació psicològica i la reintegració social de tot xiquet i xiqueta víctima de qualsevol forma d'abandó, d'explotació o de maltractaments.
  
En aquest marc és oportú convocar un concurs públic per a l'adjudicació de 16 beques per a psicòlegs i psicòlogues, quatre a Castelló, vuit a València i quatre a Alacant, amb l'objectiu de completar-ne la formació específica en temes relacionats amb el menor, de manera que les persones beneficiàries participen en les activitats que realitze l'administració pública dins dels programes educatius dels xiquets i de les xiquetes en situació de guarda i tutela.
  
Fent ús de les facultats que tinc conferides, de conformitat amb l'article 35 de la Llei de la Generalitat Valenciana 5/1983, de 30 de desembre, del Govern Valencià
  
ORDENE
  
Primer
  
Convocar un concurs públic per a la concessió de 16 beques de formació de psicòlegs i psicòlogues, distribuïdes d'aquesta manera: quatre a Castelló, vuit a València i quatre a Alacant, i aprovar les bases per què es regeix aquesta convocatòria, incloses com a annex I d'aquesta ordre, i també el model de sol·licitud, adjunt en l'annex II, en virtut d'allò establit en el Decret 108/1992, de 6 de juliol, del Consell de la Generalitat Valenciana (DOGV núm. 1.827, de 16 de juliol), sobre concessió de beques.
  
Segon
  
La dotació econòmica de les beques se sufragarà a càrrec del capítol IV, línia 429/000/98, del programa 313.10 del vigent pressupost de despeses per a 1998, de la Conselleria de Benestar Social, per un import global màxim de 00.300.567 PTA.
  
DISPOSICIONS FINALS
  
Primera
  
S'autoritza la directora general de Serveis Socials perquè, en l'àmbit de les seues competències, adopte les mesures necessàries per al desplegament i l'aplicació d'aquesta ordre.
  
Segona
  
Aquesta ordre entrarà en vigor el dia de la publicació en el Diari Oficial de la Generalitat Valenciana.
  
Tercera
  
Contra aquesta ordre, que esgota la via administrativa, s'hi podrà interposar recurs contenciós administratiu, d'acord amb allò previst en l'article 58 de la Llei que regula la jurisdicció contenciosa administrativa, de 27 de desembre de 1956, en el termini de dos mesos comptadors des del dia de la publicació, davant de la Sala Contenciosa Administrativa del Tribunal Superior de Justícia de la Comunitat Valenciana, amb la comunicació prèvia a la Conselleria de Benestar Social, d'acord amb allò establit en l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 3 de març de 1998
  
La consellera de Benestar Social,
  
MARCELA MIRÓ PÉREZ
  
Annex I
  
Bases de la convocatòria per a la concessió de setze beques per a psicòlegs
  
Primera. Objecte
  
Les beques tenen per objecte el suport en l'avaluació, en el diagnòstic, en l'atenció, en el tractament i en el seguiment psicològic als xiquets i a les xiquetes en situació de guarda o de tutela per part de la Generalitat Valenciana, en virtut de les competències atribuïdes per l'article 172 del Codi Civil, ingressats a centres de protecció de menors o en situació d'Acolliment Familiar Simple o Permanent.
  
Segona. Sol·licitants
  
Podran optar a les beques les persones que reunisquen aquests requisits:
  
Tenir el títol acadèmic de llicenciat o llicenciada en Psicologia.
  
No rebre simultàniament, durant el gaudi de la beca, cap tipus de retribució de caràcter fix.
  
Tercera. Obligacions
  
L'acceptació de la beca implica l'adquisició dels compromisos següents:
  
Complir les bases de la convocatòria i la resta de normes que hi siguen d'aplicació a conseqüència d'aquesta.
  
Començar el gaudi de la beca el dia que s'indique.
  
Realitzar l'activitat objecte de la convocatòria, sota la supervisió i la tutela de la secció de competència en l'àrea de protecció del menor de les direccions territorials de la Conselleria de Benestar Social.
  
Realitzar les tasques inherents a l'objecte de la beca, d'acord amb la distribució i les activitats que fixe l'òrgan que exerceix la tutela als llocs que aquest determine, seus provincials de les direccions territorials de la Conselleria de Benestar Social i/o centres de menors de cadascuna de les províncies, amb un horari màxim de 25 hores setmanals.
  
Elaborar una memòria sobre els coneixements i les experiències adquirides durant el període de pràctiques, una vegada conclòs el període de gaudi de la beca.
  
Declaració d'estar al corrent en les obligacions tributàries i de la Seguretat Social.
  
La condició de persona becària no genera cap relació laboral amb la Generalitat Valenciana.
  
El gaudi d'aquesta beca es podrà considerar incompatible amb altres d'igual o de similar activitat.
  
L'incompliment per part de la persona becària de les seues obligacions podrà originar la privació de la beca pel temps que en quede de gaudi, sense perjudici de les altres responsabilitats que hi siguen exigibles.
  
Quarta. Duració, import i forma de pagament
  
El període de duració de la beca estarà comprés en l'exercici econòmic 1998, i començarà l'endemà de la notificació fins el 31 de desembre de 1998. Mitjançant resolució motivada, es podrà prorrogar la beca, de conformitat amb les persones interessades, sempre que continuen mantenint els requisits de l'adjudicació, i amb l'habilitació prèvia de crèdit suficient per al pressupost de l'exercici 1999.
  
L'import total de cada beca puja a 135.000 PTA. mensuals brutes, amb un import total màxim de 1.350.000 PTA. anuals, tenint en compte el període de gaudi, incloent en aquesta quantitat les despeses que s'originen amb motiu de la subscripció obligatòria d'una assegurança de cobertura sanitària.
  
Sobre aquella quantitat es realitzaran les retencions legals que hi procedisquen.
  
La forma de pagament serà mensual, amb el certificat previ del director o de la directora territorial de la Conselleria de Benestar Social de la bona marxa de l'objecte de la beca.
  
Cinquena. Sol·licituds
  
Les persones aspirants a la beca presentaran, en el termini de quinze dies hàbils comptadors des de l'endemà de la publicació d'aquesta ordre en el Diari Oficial de la Generalitat Valenciana, una sol·licitud en el model d'instància que apareix en l'annex II, adreçada a la directora general de Serveis Socials.
  
Es presentaran les sol·licituds en el Registre General de la Direcció General de Serveis Socials, situada a València, carrer de Colom núm. 80, o en qualsevol dels registres de les direccions territorials de la Conselleria de Benestar Social, de Castelló (plaça de Maria Agustina, 1), de València (avinguda del Baró de Càrcer, 36), i d'Alacant (avinguda de Fernando Madroñal, 52), sense perjudici d'allò que indica l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
A la instància caldrà adjuntar:
  
Currículum, on es farà constar les dades personals, acadèmiques i professionals.
  
- Fotocòpia compulsada del títol acadèmic.
  
- Certificat de l'expedient acadèmic.
  
- Certificats o acreditacions de les circumstàncies que proven la preparació tècnica de la persona candidata.
  
- Declaració jurada de no tenir relació laboral fixa i d'estar al corrent de les obligacions fiscals i de la Seguretat Social.
  
- Declaració de no ser persona beneficiària de cap beca d'igual o de similar activitat.
  
- Fotocòpia compulsada del DNI.
  
Sisena. Comissió avaluadora
  
Per a l'examen de les sol·licituds es constituirà una comissió avaluadora en la Direcció General de Serveis Socials integrada per un nombre imparell de membres, que seran:
  
- La cap d'Àrea de Serveis Socials.
  
- La cap del Servei de Menor.
  
- Dos tècnics del Servei del Menor.
  
- Els caps del Servei de Programes d'Afers Socials de les direccions territorials de la Conselleria de Benestar Social, que podran delegar en els caps de Secció amb competències en l'àrea del menor de cada direcció territorial.
  
Els membres de la comissió podran ser assessorats, en qualsevol cas, pel personal tècnic i professional que es considere necessari, que hi podrà assistir amb veu però sense vot.
  
Setena. Barem i selecció
  
La comissió valorarà els mèrits al·legats per les persones sol·licitants en un termini de 15 dies hàbils tan bon punt haja acabat el termini de presentació de sol·licituds, d'acord amb aquest barem:
  
- Expedient acadèmic: es valorarà en relació amb la qualificació mitjana: de 0 a 4 punts.
  
- Cursos de postgrau, màsters, cursos, assistència a jornades i/o congressos, de 0 a 3 punts.
  
- Experiència laboral, en temes relacionats amb l'objectiu de la convocatòria, de 0 a 2,5 punts.
  
- Coneixements de valencià de nivell elemental, mitjà o superior, de 0 a 1'5 punts.
  
- Entrevista personal a què es podrà convocar totes les persones candidates i que tractarà sobre coneixements tècnics, i també l'experiència de la persona candidata, de 0 a 4 punts.
  
Vuitena. Proposta
  
La comissió avaluadora elevarà una proposta de selecció, en el termini màxim de 5 dies hàbils a l'acabament d'aquest procés de selecció, i designarà, així mateix, una llista de suplents per al cas que hi haja vacants entre les persones becades.
  
Novena. Resolució
  
La directora general de Serveis Socials, d'acord amb la proposta, resoldrà la convocatòria en el termini màxim de 5 dies hàbils comptadors des de la recepció d'aquesta.
  
La resolució serà comunicada a les persones interessades amb la indicació d'un termini exprés per a l'acceptació o la renúncia de la beca. Una vegada transcorregut el termini sense resposta de la persona seleccionada per a la beca, s'utilitzarà la llista de suplents. Així mateix, quan hagen transcorregut els terminis indicats sense que s'haja dictat resolució expressa de concessió de beques, s'estendran desestimades les sol·licituds presentades i es declararà deserta la convocatòria.
  
Deu. Incidències
  
Les incidències que sorgisquen durant el període de gaudi de les beques seran resoltes, amb la denúncia prèvia de les persones beneficiàries de les beques o de l'òrgan tutor d'aquestes, en expedient contradictori de la directora general de Serveis Socials, i podran ser resoltes aquelles en el cas d'incompliment de les obligacions per part de les persones becàries.
  
Onze. Certificat
  
Una vegada acabat el període de gaudi de la beca i amb l'informe previ d'assistència, d'aprofitament i d'aptitud de la direcció territorial de la Conselleria de Benestar Social, la Direcció General de Serveis Socials n'estendrà un certificat.
  
Annex II
  
Model d'instància de sol·licitud de beca
  
Nom i cognoms ???????, amb DNI núm. ????., amb domicili a ????????., carrer d ????????.., núm. ??.., Codi Postal ???., telèfon ??????-
  
EXPOSA
  
Que havent-se convocat beques per a psicòlegs i psicòlogues per part de la Direcció General de Serveis Socials de la Conselleria de Benestar Social, i reunint els requisits exigits, accepta en tots els aspectes les bases d'aquesta convocatòria i adjunta la documentació següent:
  
- Currículum on consten les dades personals, acadèmiques i professionals.
  
- Fotocòpia compulsada del títol acadèmic.
  
- Certificats de l'expedient acadèmic,
  
- Certificats o acreditacions de les circumstàncies que proven la preparació tècnica de la persona candidata.
  
- Declaració jurada de no tenir cap relació laboral fixa i d'estar al corrent de les obligacions fiscals i de la Seguretat Social.
  
- Declaració de no ser persona beneficiària de cap beca d'igual o de similar activitat.
  
- Fotocòpia compulsada del DNI.
  
SOL·LICITA
  
Que es considere admesa aquesta instància amb la documentació a l'efecte de la convocatòria de les beques.
  
??????.., ?.. d ??????. de 1998
  
(signatura de la persona interessada)
  
IL·LMA. SRA. DIRECTORA GENERAL DE SERVEIS SOCIALS
  
IV. ADMINISTRACIÓ DE JUSTÍCIA
  
a) EDICTES I CÈDULES DE NOTIFICACIÓ